Diari Oficial de la Generalitat Valenciana


Sumari del DOGV 3663, del 11-01-2000 (1999/10722)

Informació pública de les bases per a la provisió de quatre places d’auxiliars de la policia local.
---------------------------------------------------------------------------------------------------

### Dades del document

Número de DOGV
:   3663

Data del DOGV
:   11-01-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/10706


Data del document
:   02-12-1999

Organisme emissor
:   Ajuntament de Beniparrell

Tipus de document
:   Convocatòria

Descriptors 

:   * Beniparrell
    * administració local
    * policia
    * concurs administratiu

Informació pública de les bases per a la provisió de quatre places d'auxiliars de la policia local. [1999/S10779]
  
Bases de la convocatòria per a proveir en propietat quatre places d'auxiliars de la policia local, de conformitat amb el que disposa la Llei 7/1985, 2 d'abril; Reial Decret Legislatiu 781/1986, de 18 d'abril; Decret 2.617/1985, de 9 de desembre; Llei 2/1990, de la Generalitat Valenciana; Decret 152/1991, de 29 d'agost, posteriors ordres de desenvolupament i altres normes aplicables.
  
1. Objecte de la convocatòria
  
L'objecte d'aquesta convocatòria és la provisió en propietat de quatre places d'auxiliar de la policia local, escala d'administració especial, subescala de serveis especials, classe policia local i els auxiliars, enquadrades en l'escala bàsica, corresponent al nivell D, de titulació.
  
2. Condicions dels aspirants
  
Per a ser admesos a la realització de les proves selectives, els aspirants hauran de reunir els requisits següents en la data en què acabe el termini de presentació d'instàncies.
  
a) Ser espanyol.
  
b) Estar en possessió del títol de graduat escolar, batxiller elemental o equivalent, o complides les condicions per a obtenir-lo en la data en què acabe el termini de presentació d'instàncies, l'equivalència haurà de ser reconeguda com a tal per l'administració competent en cada cas concret i acreditat com cal en aquest sentit pels aspirants.
  
c) No patir cap malaltia o defecte físic que impedisca l'exercici de les corresponents funcions i tenir una estatura mínima d'1,65 metres per als homes, i 1,60 metres per a les dones.
  
d) No haver sigut separat mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per al servei de les funcions públiques.
  
e) Tenir complits 18 anys d'edat i no excedir de trenta anys, i s'excusarà del requisit d'edat, d'acord amb el que disposa en l'article 39 de la Llei 50/1998, de 30 de desembre, de Mesures Fiscals, Administratives i d'Ordre Social.
  
f) Estar en possessió dels permisos de conduir vehicles de les classes A, BTP i C.
  
3. Presentació d'instàncies i documentació annexa
  
Les instàncies per a prendre part en aquesta convocatòria es dirigiran a l'alcalde president d'aquest ajuntament, i es podrà utilitzar la instància model que facilitarà l'Ajuntament de Beniparrell. Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
En les instàncies per a prendre part en aquesta convocatòria els aspirants hauran de manifestar que reuneixen tots i cadascun dels requisits exigits en aquestes bases.
  
A les instàncies s'acompanyarà el justificant d'haver ingressat en el banc CAM, Banco Valencia o Banesto, mitjançant ingrés bancari o resguard de pagament, si s'escau, per gir postal o telegràfic els drets d'examen, que es fixen en 5.000 pessetes. Aquests drets d'examen sols seran tornats a qui no siguen admesos al procediment selectiu per falta d'algun dels requisits exigits per a formar part en aquest.
  
4. Admissió d'aspirants
  
Per a ser admés a les proves selectives els aspirants hauran de reunir totes i cadascuna de les condicions exigides en aquestes bases, referides a la data d'acabament del termini de presentació d'instàncies i que hagen pagat els drets d'examen.
  
Una vegada expirat el termini de presentació d'instàncies, mitjançant una resolució de l'Alcaldia, s'aprovarà la llista d'aspirants admesos i exclosos, la qual es farà pública en el Butlletí Oficial de la Província de València, en el Diari Oficial de la Generalitat Valenciana i al tauler d'anuncis de l'ajuntament, i es concedirà un termini de 10 dies a l'efecte d'esmenar errades per part dels aspirants exclosos. No obstant això, els errors de fet es podran esmenar en qualsevol moment, d'ofici o a petició de l'interessat. Una vegada transcorregut aquest termini, sense que es formule cap reclamació, aquestes llistes s'entendran definitives, i l'Alcaldia resoldrà les reclamacions que s'hagen presentat.
  
En la resolució per la qual s'aproven les llistes, es determinarà el lloc, la data i l'hora de la realització de la fase de concurs, i també del primer exercici de l'oposició.
  
5. Tribunal qualificador
  
El tribunal qualificador estarà integrat pels membres següents, tots ells amb veu i vot:
  
- President: l'alcalde president de l'ajuntament o regidor en qui delegue.
  
- Secretari: el de la corporació o funcionari en qui delegue, que actuarà a més com a vocal.
  
Vocals:
  
- Un representant del professorat oficial designat per l'Institut Valencià de Seguretat Pública.
  
Un representant de l'administració de la Generalitat Valenciana.
  
Dos representants dels treballadors designats pel delegat de personal funcionari de l'ajuntament.
  
- Un funcionari de l'ajuntament d'igual o superior categoria a la qual es convoca, pertanyent a la subescala de policia local i els auxiliars.
  
La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos. Els vocals del tribunal posseiran igual o superior titulació acadèmica que l'exigida per als llocs de treball oferts.
  
El tribunal no podrà constituir-se ni actuar sense l'assistència, com a mínim, de la meitat més un dels membres, titulars o suplents.
  
La corporació sol·licitarà, dels òrgans corresponents, la designació dels respectius representants, que s'haurà d'efectuar en el termini dels 20 dies següents al de la recepció de la sol·licitud.
  
El tribunal podrà disposar la incorporació d'assessors especialistes a les sessions d'aquest.
  
Els membres del tribunal podran ser recusats pels aspirants d'acord amb el que preveuen els articles 28 i 29 de la vigent Llei de Procediment Administratiu (Llei 30/1992).
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva tindrà la categoria quarta de les recollides en aquest, tant com dels seus assessors i col·laboradors.
  
6. Inici i desenvolupament de l'oposició
  
Els aspirants seran convocats en crida única, tret de casos de força major degudament justificats i apreciats lliurement pel tribunal. La no presentació d'un aspirant, en el moment de la crida determinarà el decaïment del dret a participar en aquesta convocatòria, i per tant en quedarà exclòs.
  
L'ordre d'actuació dels aspirants que hagen de realitzar els corresponents exercicis que no puguen realitzar-se conjuntament, es determinarà mitjançant un sorteig previ.
  
El tribunal podrà requerir en qualsevol moment als aspirants que n'acrediten la identitat, per a la qual cosa hauran de portar el document nacional d'identitat.
  
Una vegada hagen començat les proves, no caldrà la publicació dels successius anuncis de realització de la resta d'exercicis en el Butlletí Oficial de la Província de València. El tribunal farà públics aquests anuncis en els taulers del servei de personal amb 12 hores d'antelació a l'inici d'aquestes.
  
7. Procediment de selecció
  
7.1 Fase prèvia
  
Abans de començar les proves de coneixement del temari es practicarà un exercici o prova psicotècnica aptitudinal i de personalitat i el reconeixement mèdic preceptiu. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran al barem establit en l'annex corresponent d'aquestes bases.
  
7.2 Fase d'oposició
  
Constarà dels exercicis següents:
  
Primer exercici. De caràcter obligatori.
  
Consistirà en superar les proves d'aptitud física que pose de manifest la capacitat per a l'exercici del lloc de treball, amb el contingut i marques que s'especifiquen en l'annex corresponent d'aquestes bases.
  
Segon exercici. De caràcter obligatori.
  
Respondre a un qüestionari de cinquanta preguntes, amb quatre respostes alternatives i sols una vertadera, sobre coneixements del grup V del temari que figura en l'annex IV d'aquestes. La duració de l'exercici vindrà determinada pel tribunal qualificador. En la correcció d'aquest exercici el tribunal descomptarà del nombre total d'encerts el nombre d'errades partit per dos, per a determinar el nombre final de respostes correctes.
  
La qualificació d'aquest exercici serà de 0 a 10 punts, i hauran de tenir un mínim de 5 punts per a superar-lo.
  
Tercer exercici. De caràcter obligatori.
  
Exposició per escrit, en un temps màxim de dues hores, de quatre temes elegits discrecionalment pel tribunal, un per cadascun dels grups primer a quart, ambdós inclusius, que componen el temari que es recull en l'annex IV d'aquestes bases. Aquests temes seran llegits en sessió pública davant el tribunal, que podrà formular les preguntes o aclariments que sobre aquest jutge oportunes. Es valorarà la claredat d'idees, la facilitat d'expressió i el coneixement sobre els temes exposats.
  
La qualificació d'aquest exercici serà de 0 a 10 punts, i hauran d'obtenir un mínim de 5 punts per a superar-lo.
  
8. Relació d'aprovats
  
El tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades, sense perjudici del que disposen els articles 6 i 7, del Reglament General d'Ingrés del Personal al Servei de l'Administració de l'Estat.
  
9. Curs selectiu
  
Finalitzades les proves selectives el tribunal farà pública la relació d'aspirants aprovats, si hi hagueren, per ordre de puntuació aconseguida, i elevarà aquesta relació a l'Alcaldia Presidència, conjuntament amb l'acta de l'última sessió.
  
Després de la presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teòric pràctic que se celebre, integrat per dues fases, una de formació i selecció en l'Institut Valencià de Seguretat Pública, amb una duració de 4 mesos, i una altra, una vegada superada l'anterior, de pràctiques en aquest ajuntament, amb una duració de 2 mesos. La qualificació del període de pràctiques correspondrà a l'Institut Valencià de Seguretat Pública.
  
10. Presentació de documents
  
Els aspirants hauran d'aportar davant la corporació, els documents acreditatius de les condicions de capacitat i requisits exigits en les bases de convocatòria:
  
Certificat de naixement expedit pel registre civil corresponent, o fotocòpia del document nacional d'identitat degudament compulsada.
  
Original o fotocòpia compulsada del títol acadèmic exigible segons la corresponent convocatòria.
  
Declaració de no haver sigut separat mitjançant expedient disciplinari en qualsevol administració o ocupació pública, i també de no trobar-se inhabilitat penalment per a l'exercici de funcions públiques.
  
Original o fotocòpia compulsada dels permisos de conduir A., BTP i C.
  
11. Nomenament
  
L'Institut Valencià de Seguretat Pública formularà una proposta de nomenament a l'Alcaldia dels aspirants que superen el curs teoricopràctic. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al curs següent. De no superar aquest segon, quedaran definitivament decaiguts en el dret de reserva de plaça.
  
Els aspirants que superen el curs teoricopràctic després de la presentació de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies comptador des de l'endemà a aquell en què els siga notificat el nomenament.
  
12. Incidències
  
El tribunal podrà resoldre els dubtes que s'hi presenten, interpretar aquestes bases i prendre els acords necessaris per al bon ordre del procés selectiu. En allò no establit en aquestes bases, serà aplicable el Reial Decret Legislatiu 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny; Llei 2/1990, de 4 de abril, de Coordinació de les Policies Locals de la Comunitat Valenciana i normes de desenvolupament.
  
 13. Recursos
  
Contra aquestes bases i dels actes administratius definitius que se'n deriven, les persones interessades podran interposar els recursos oportuns en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
14. Publicació
  
Aquestes bases es publicaran en el Butlletí Oficial de la Província de València, en el Diari Oficial de la Generalitat Valenciana i l'anunci de la convocatòria, en extracte, en el Boletín Oficial del Estado.
  
Annex I
  
Reconeixement mèdic
  
El contingut de la prova de reconeixement mèdic, d'acord amb el que s'estableix en l'Ordre de 22 de desembre de 1997, de la Conselleria de Presidència (Diari Oficial de la Generalitat Valenciana 3.175, de 3 de febrer de 1998), és el següent:
  
Quadre d'exclusions mèdiques
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb o sense correcció del 75% de la taula de mesurament.
  
 2.2 Hemianòpsia completa i absoluta.
  
2.3 Qualsevol altre procés patològic que, a judici del tribunal mèdic, dificulte de manera important l'agudesa visual.
  
3. Oïda i audició.
  
3.1 Agudesa auditiva que supose una pèrdua entre 3.000 i 4.000 hertzs a 45 decibels o 6.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada, no havent de sobrepassar les xifres en repòs i amb repetició de 170 mn/hg en pressió sistòlica i els 95 mn/hg en pressió distòlica.
  
 Varius ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.
  
A judici del tribunal podrà repetir la prova quan concórreguen circumstàncies que així ho aconsellen.
  
6. Aparell respiratori.
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistèmiques. Intoxicacions cròniques. Hemopaties greus.
  
Annex II
  
Proves psicotècniques
  
Barem d'aplicació per al reconeixement psicològic.
  
Descripció dels factors a mesurar en el procés de selecció.
  
Aptituds mentals
  
Raonament verbal: com el nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que, en molts treballs, hi ha una relació positiva entre el nivell de responsabilitat que tenen assignat i el grau de profunditat amb què cal que siguen compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test de raonament abstracte no substitueix adequadament el raonament verbal, però hi pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en tasques, la principal característica de les quals és la rapidesa perceptiva, juntament amb l'atenció continuada.
  
Agilitat mental: capacitat per a comprendre situacions, les relacions que existeixen entre elles, poder captar les estructures d'aquestes relacions i tenir un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
II. Personalitat
  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, i també dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperadores amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Curosa i oberta a l'àmbit social. Fa palés el que comunament es coneix com a «respecte a si mateix», té en compte la reputació social.
  
Serenitat: persona asserenada, relaxada i tranquil·la.
  
Capacitat empàtica i de maneig de la relació interprofessional: persona socialment desimbolta, no inhibida, amb bona capacitat per a aconseguir i mantenir contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet en allò referent a la seua ocupació. Grau en què una persona es preocupa per la seua activitat i s'hi lliura.
  
III. Característiques del test d'aptitud. Puntuacions decils.
  
?Nivells uniformes.
  
- Raonament verbal: 4
  
- Raonament abstracte: 3,5
  
- Rapidesa i precisió perceptiva: 4
  
- Atenció i resistència a la fatiga: 4
  
- Agilitat mental: 3,5
  
- Memòria visual: 4
  
IV. Característiques de la valoració actitudinal.
  
Per a l'avaluació de les proves actitudinals són factors preferents que s'han de tenir en compte, d'acord amb l'ordre d'importància que tot seguit s'assenyala, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, cal realitzar una anàlisi global de l'estructura de la personalitat, i en el cas de detectar-se alguna anomalia significativa per al desenvolupament de la funció policial, i si el tècnic i el tribunal ho consideren oportú abans de l'eliminació de l'opositor, aquestes proves hauran de contrastar-se mitjançant una entrevista a càrrec del tècnic.
  
La qualificació dels exercicis psicotècnics serà d'apte o no apte, i l'aspirant haurà de superar com a mínim, en el cas dels factors aptitudinals, quatre dels sis factors que cal valorar, i haurà de superar en tots els casos el factor d'agilitat mental.
  
Annex III
  
Proves físiques
  
De caràcter obligatori i eliminatori.
  
Consistirà a superar proves d'aptitud física el contingut de les quals i marques mínimes seran les següents:
  
1. Escalada de corda amb presa de peus: homes, 4 metres; dones.
  
2. Salt de longitud amb carrera: homes, 4 metres; dones, 3,80 metres.
  
3. Salt d'altura: homes, 1,10 metres; dones, 1 metre.
  
4. Carrera de velocitat en 60 metres: homes, 10 segons; dones, 12 segons.
  
5. Carrera de resistència en 1.000 metres: homes, 4 minuts; dones, 4 minuts 10 segons.
  
6. Natació, en 50 metres: homes 57 segons; dones 1 minut.
  
7. Salt de longitud amb carrera: homes, 1,80 metres; dones, 1,60 metres.
  
8. Sèries d'abdominals, sense elevar els peus del sòl i sense recolzament d'aquests. Homes: 15 abdominals en 1 minut, descans d'1 minut i una segona sèrie de 15 abdominals en 1 minut.
  
Dones: 10 abdominals en 1 minut, descans d'1 minut i una segona sèrie de 10 abdominals en 1 minut.
  
9. Des de la posició inicial, de costat juntament a una paret vertical i amb un braç totalment extés cap amunt, el candidat marca l'altura que aconsegueix en aquesta posició. Separat 20 centímetres de la paret vertical, salta tant com puga i marca novament amb els dits al nivell aconseguit. Al flexionar les cames per a prendre impuls, no es permet alçar els talons del sòl. S'acredita la distància existent entre la marca feta des de la posició inicial i l'aconseguida amb el salt. Homes 40 cm; dones 35 cm.
  
Per a totes les proves físiques es permetran tres intents, excepte per a les proves número cinc i número sis en les quals es permetrà un sol intent.
  
La qualificació d'aquest exercici serà d'apte o no apte, i caldrà superar com a mínim quatre de les proves per a ser declarat com a apte.
  
Annex IV
  
Temari
  
Grup primer. Dret constitucional i administratiu
  
Tema 1. Organització política de l'estat espanyol. Classe i forma d'estat. Organització territorial de l'estat. La corona. Poder Legislatiu. Poder Executiu. Poder Judicial. Relacions entre el Govern y les Corts Generals.
  
Tema 2. La Constitució espanyola. El sistema constitucional. La Constitució Espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de Justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.
  
Tema 5. L'Estatut d'Autonomia de la Comunitat Valenciana. Les Corts. El Govern o Consell. Les competències. Administració de justícia. Administració local. Economia i hisenda
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. L'ajuntament ple. La comissió de govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 11. La policia local: conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.
  
Grup tercer. Dret penal i policia administrativa
  
Tema 15. El codi penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.
  
Tema 16. Classes de faltes. Contra les persones, contra el patrimoni, contra els interessos generales i contra l'ordre públic.
  
Tema 17. Classes de delictes. Contra les persones, contra la llibertat i la llibertat sexual, i contra el patrimoni i contra l'ordre socioeconòmic.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals: Concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Trànsit i seguretat vial
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments de desenvolupament de la Llei de Bases sobre Trànsit i Circulació de Vehicles de Motor i Seguretat Vial.
  
Tema 22. El trànsit vial: introducció. Vies, vehicles i conductors. Les condicions tècniques del vehicle. Classe de transport.
  
Tema 23. El transport: servei públic de viatgers i servei públic de mercaderies o mixtos. El servei privat: mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i fases.
  
Grup cinqué. Temes específics per al segon exercici de l'oposició
  
Tema 1. El terme municipal de Beniparrell.
  
Tema 2. La llista de carrers municipal de Beniparrell.
  
Tema 3. Edificis i instal·lacions municipals.
  
Tema 4. Les festes patronals i altres celebracions en el municipi.
  
Tema 5. Riscos d'avingudes d'aigua.
  
Tema 6. Tècniques de prevenció de riscos a zones industrials.
  
Tema 7. Localització d'indústries perilloses.
  
Tema 8. Mercaderies perilloses.
  
Tema 9. Vies d'accés i evacuació de zones de risc.
  
Tema 10. Contaminació en la població de Beniparrell.
  
Tema 11. Agricultura de Beniparrell.
  
Tema 12. Proximitat al parc natural de l'Albufera.
  
Tema 13. Ubicació i localització de xarxes locals.
  
Cosa que es fa pública perquè se'n prenga coneixement, i s'obri un termini d'informació pública i presentació d'al·legacions de 20 dies, comptadors a partir de l'endemà en què es produesca l'última de les dues publicacions d'aquest edicte, bé en el Diari Oficial de la Generalitat Valenciana, bé en el Butlletí Oficial de la Província de València.